《经史法戒诗 其二》
清代·张鹏翀

成康既远王道微，昭既南征兮穆又西驰。骋八骏于万里，觞王母之瑶池。

事虽荒而难信兮，征《祈招》之风诗。神仙不可期，远略难为续。

至尊居九重，王度式金玉。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。